Kalaja e Bellovodës

Kalaja e Bellovodës është një monument i trashëgimisë kulturore në Bellovodë, rrethi i Korçës, në qarkun e Korçës, Shqipëri . Ky monument është i llojit "Arkeologji", i miratuar me numër "1886" më "10.06.1973".
Histori
Kalaja e Bellovodës ndodhet mbi një kodër shkëmbore që ngrihet në skajin më jugor të fushës së Korçës, në Qafën e Qarrit. Ajo zë një pozicion të rëndësishëm strategjik sepse duke kontrolluar Qafën e Qarrit ajo kontrollon të vetmin vendkalim të përshtatshëm që lidh pellgun e Korçës me Pllajën e Kolonjës. Nga materialet e gjetura aty kalaja datimin më të hershëm të saj e ka në periudhën e parë të hekurit. në këtë kohë ajo ka qënë një vendbanim relativisht I madh. Fragmentet e qeramikës të lyera me vërnik të zi dëshmojnë se kalaja ka qënë e banuar edhe në periudhën e dytë të hekurit vetëm se tashmë jeta zhvillohet vetëm brenda mureve të kalasë. Ky vendbanim për shkak të pozitës gjeografike strategjike u ripërdor si pikë e rëndësishme dhe u rifortifikua në periudhën e antikitetit të vonë. Kalaja e Bellovodës ruhet në gjëndje të mirë dhe nuk ka dëmtime. Ajo është shpallur monument kulture në vitin 1973. 

 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Korçë
Bellovodë